Euroopan parlamentin ja neuvoston asetuksen antamiseksi sisävesiväylien/sisävesiliikenteen tavarakuljetusten tilastoista annetun asetuksen (EY) N:o 1365/2006 muuttamisesta siltä osin kuin on kyse säädösvallan ja täytäntöönpanovallan siirtämisestä komissiolle tiettyjen toimenpiteiden hyväksymiseksi

Komission ehdotuksen ainoana tavoitteena on yhdenmukaistaa asetus (EY) N:o 1365/2006 Euroopan unionin toiminnasta tehdyn sopimuksen (SEUT-sopimuksen) kanssa siltä osin kuin on kyse säädösvallasta ja täytäntöönpanovallasta.

Euroopan parlamentin ja neuvoston asetuksen antamiseksi sisävesiväylien/sisävesiliikenteen tavarakuljetusten tilastoista annetun asetuksen (EY) N:o 1365/2006 muuttamisesta siltä osin kuin on kyse säädösvallan ja täytäntöönpanovallan siirtämisestä komissiolle tiettyjen toimenpiteiden hyväksymiseksi

Komissio voi hyväksyä tarkistuksen 10 (7 artiklan uusi 3 a ja 3 b kohta) sisällön, joka liittyy laatukriteerejä koskeviin sääntöihin, koska se on asetuksen (EY) N:o 223/2009 mukainen. Siinä myös säädetään, että laatuselvitysten yksityiskohtaisten järjestelyjen, rakenteen, jaksotuksen ja vertailukelpoisuutta koskevien seikkojen vahvistaminen hyväksytään täytäntöönpanosäädöksillä.

Tarkistuksessa 11 (8 artikla) edellytetään komission antavan kertomuksen Euroopan parlamentille ja neuvostolle viiden vuoden välein eikä kolmen vuoden välein, kuten Euroopan parlamentti ehdotti.

3.2.2.Euroopan parlamentin tarkistukset, joita ei ole sisällytetty neuvoston ensimmäisessä käsittelyssä vahvistamaan kantaan

Neuvoston kantaan ei sisällytetty tärkeimpiä uusien muuttujien nimenomaiseen lisäämiseen liittyviä tarkistuksia.

3.3Neuvoston muuttamat säännökset ja komission kanta niihin

2 artiklan 5 kohta, 3 artikla ja 4 artiklan 4 kohta liittyvät säädösvallan siirtoon. Komission valta säilytetään mutta tietyin rajoituksin. Komissiolle annetaan valta antaa delegoituja säädöksiä ainoastaan i) kynnysarvon nostamiseksi, ii) olemassa olevien määritelmien mukauttamiseksi tai uusien määritelmien vahvistamiseksi kansainvälisellä tasolla käytettyjen määritelmien muutosten huomioon ottamiseksi sekä iii) liitteiden mukauttamiseksi, jotta otetaan huomioon koodeja ja luokitusta koskevat muutokset kansainvälisellä tasolla tai asiaa koskevassa Euroopan unionin lainsäädännössä.

Neuvoston kannassa täsmennetään myös, että käyttäessään tätä valtaansa komission on varmistettava, ettei delegoiduista säädöksistä aiheudu huomattavaa lisärasitetta jäsenvaltioille tai vastaajille. Komission on lisäksi perusteltava asianmukaisesti näissä delegoiduissa säädöksissä säädetyt toimenpiteet ja hyödynnettävä tarvittaessa kustannustehokkuusanalyysia, mukaan lukien asetuksen (EY) N:o 223/2009 14 artiklan 3 kohdan c alakohdassa tarkoitettu arviointi vastaajille aiheutuvasta rasitteesta ja tuottamisen kustannuksista.

Siirretyn säädösvallan käyttämistä koskeva vakiomuotoinen johdanto-osan kappale ja 9 artikla ovat paremmasta lainsäädännöstä tehdyn uuden toimielinten välisen sopimuksen mukaiset.

Komissio hyväksyy edellä mainitut muutokset.

4.Päätelmät

Komissio tukee saavutettua kompromissia, joka istuu komission pyrkimyksiin yhdenmukaistaa Lissabonin sopimusta edeltävää lainsäädäntöä. Joistakin rajoitteista huolimatta se muodostaa hyvän tasapainon delegoitujen säädösten ja täytäntöönpanosäädösten välillä. Lisäksi pilottitutkimukset tarjoavat sopivan vastauksen Euroopan parlamentin alkuperäiseen pyyntöön. Teksti on esimerkki paremmasta lainsäädännöstä tehdyn uuden toimielinten välisen sopimuksen onnistuneesta soveltamisesta.